ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
ইন্দোনেশিয়া-ওমান সম্পর্ক
ইন্দোনেশিয়া এবং ওমান উভয় দেশই মুসলিমপ্রধান দেশ। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। পাশাপাশি এই দুই দেশ বিশ্বশান্তি প্রতিষ্ঠা এবং উন্নয়নের ব্যাপারে একই অঙ্গীকারাবদ্ধ। ওমানের রাজধানী মাস্কাটে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ওমানের একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।